Autoritatea Naţională pentru Protecţia Consumatorilor


ORDIN 
pentru modificarea Ordinului nr. 72/2010 privind unele măsuri de informare a consumatorilor


      Având în vedere:  
   - prevederile art. 8 şi ale art. 66 lit. e) din Ordonanţa Guvernului nr. 21/1992 privind protecţia consumatorilor, republicată, cu modificările şi completările ulterioare;  
   - în temeiul art. 5 alin. (5) din Hotărârea Guvernului nr. 700/2012 privind organizarea şi funcţionarea Autorităţii Naţionale pentru Protecţia Consumatorilor, cu modificările și completările ulterioare;
· Referatul DGCSP nr. 64377/15.07.2026.
  
    preşedintele Autorităţii Naţionale pentru Protecţia Consumatorilor emite prezentul ordin.

 	Art. I. -   Ordinul preşedintelui Autorităţii Naţionale pentru Protecţia Consumatorilor nr. 72/2010 privind unele măsuri de informare a consumatorilor, publicat în Monitorul Oficial al României, Partea I, nr. 164 din 15 martie 2010, cu modificările ulterioare, se modifică după cum urmează: 

1. Aicolul 1 se modifică și va avea următorul cuprins:
“Art. 1. -  (1) Pentru corecta informare a consumatorilor şi pentru a le da acestora posibilitatea să afle informaţii referitoare la modul în care pot face sesizări ori reclamaţii cu privire la produsele şi/sau serviciile ce le sunt puse la dispoziţie, operatorii economici au obligaţia să afişeze numărul de telefon denumit TELEFONUL CONSUMATORILOR - 0219551, adresa şi numerele de telefon/fax ale comisariatelor judeţene/sectoriale pentru protecţia consumatorilor în a căror rază teritorială se află operatorul economic, precum şi adresa site-ului Autorităţii Naţionale pentru Protecţia Consumatorilor: www.anpc.ro . 
(2) Adresele, numerele de telefon/fax şi adresele de e-mail ale comisariatelor judeţene/sectoriale pentru protecţia consumatorilor sunt prevăzute în Anexa nr.1, care face parte integrantă din prezentul ordin. „

2. Aicolul 1 se modifică și va avea următorul cuprins:
 Art. 2. -  Toţi operatorii economici care administrează site-uri de vânzări, preluare comenzi on-line şi/sau publicitate la produse şi/sau servicii, la serviciile turistice, de comercializare de pachete de servicii turistice sau bilete de avion, inclusiv e-commerce (comerţ electronic), sunt obligaţi să prezinte pe prima pagină a site-ului (home page) un link vizibil către adresa oficială de web a Autorităţii Naţionale pentru Protecţia Consumatorilor (www.anpc.ro).

3. [bookmark: tree#11]Anexele nr.1 şi 2 se modifică şi se înlocuiesc cu anexele la prezentul ordin.

[bookmark: tree#12] Art. II. - Prezentul ordin intră în vigoare în termen de 30 de zile de la data publicării în Monitorul Oficial al României, Partea I.

